सात दिन तक नियमित कथा सुनने से पापों से मिलता है छुटकारा : देवनायकाचार्य
मानसप्रचारिणी संस्था द्वारा भक्तिमय श्री राम कथा का आयोजन सुशीला भवन में रविवार से प्रारंभ हो गया है। रामकथा 11 मार्च तक चलेगी। इसका उद्घाटन सीपीएस डाॅ. कमल गुप्ता ने दीप प्रज्जवलित करके किया।
अयोध्या से पधारे परम पूज्य श्रीश्री 1008 मानस मर्मज्ञ युग दृष्टा ब्रह्मचारी स्वामी देवनायकाचार्य महाराज के मुख से सुनने का सुअवसर शहर को प्राप्त होगा। स्वामी जी ने बताया कि श्रीराम कथा के दिव्य श्रवण से मन में अलौकिक प्रेम दिव्य गुण एवं भक्ति की सहज प्राप्ति होती है। सात दिन तक नियमित कथा सुनने से पापों से भी छुटकारा मिलता है। इसलिए श्रद्धालुओं को रामकथा अवश्य सुननी चाहिए। कथा आयोजक महावीर अग्रवाल ने बताया कि महाराज श्री अयोध्या काशी क्षेत्र में प्रथम बार हिसार पधार रहे हैं। उन्होंने बताया कि कथा रोजाना सांय 3 से 6 बजे तक चलेगी। मंच का संचालन डाॅ. महेंद्र बंसल ने किया।
इस अवसर पर मार्केट कमेटी के चेयरमैन महावीर जांगड़ा, वनवासी कल्याण आश्रम के अध्यक्ष रामनिवास अग्रवाल सीए, जीजेयू से डाॅ. उमेश आर्य, भारती मुंजाल, जिला व्यापार मंडल प्रधान रमेश लोहिया, लक्ष्य अग्रवाल सीए, योगेश मित्तल, जगदीप भार्गव समेत शहर के गणमान्य लोग मौजूद थे।
देवनायकाचार्य
hin_Deva hin_Deva hin_Deva bho_Deva awa_Deva